الجمعيه الوطنيه للتغيير

الجمعيه الوطنيه للتغيير هو تجمع من مثقفيين و سياسيين و ادباء و صحفيين و ممثلين مصريين هدفهم التغير السياسى و تطور و تقدم مصر. اعضاء الجمعيه العموميه بيتكونوا من احزاب وحركات سياسيه بيتفقوا على فكرة واحدا وهدف واحد و هو التغير السياسى فى مصر, الجمعيه الوطنيه بتضم حركات و احزاب ليبراليه وليبراليين زى (حزب الجبهة الديموقراطيه و حزب الغد و حركة كفاية و حركة شباب 6 ابريل و محمد البرادعى و غيرهم...) و الاخوان المسلمين و حزب الوسط و حزب الكرامه و التجمع الناصرى. الجمعيه بتضم ليبرالين و اشتراكيين و اخوان و شيوعيين متفقين على التغير السياسى فى مصر. الجمعيه الوطنيه بيرئسها الدكتور محمد البرادعى المدير السابق لوكالة الطاقة الذريه و مرشح رئاسى محتمل لانتخابات الرئاسه المصريه 2011. الجمعيه الوطنيه ليها فروع و ممثلين فى محافظات مصر و بره مصر كمان زى امريكا, بريطانيا, كندا, استراليا, الكويت, قطر, السعوديه.

 اهداف الجمعيه الوطنيه للتغير 

اهداف الجمعيه الوطنيه هى المطالبه بوجود نظام مبنى على الديموقراطيه الحقيقه و العداله الاجتماعيه و الخطوه الاولى عشان كل دا يحصل هو ضمانه ان الانتخابات تبقى حره و نزيهة و مش متزوره ولا النتايج ملعوب فيها و ان الانتخابات من حق كل المصريين انهم ينتخبوا او يرشحوا نفسهم منغير شروط تعجيزيه و ان الكل يبقى عنده فرص متساويه فى الانتخابات التشريعيه (انتخابات مجلس الشعب و انتخابات الرئاسيه). و عشان يحصل كده لازم تحصل سبع حاجات بتطالب بيها كل الحركات و الاحزاب السياسيه والمثفيين و المجتمع المصرى من سنيين كتيره اللى هما

 انهاء حالة الطوارئ.الجمعية الوطنية للتغيير.. رهان على الشارع والمصريين برا
 تمكين القضاء المصرى من الرقابة الكاملة على العملية الانتخابية برمتها.
 اشراف منظمات المجتمع المدنى المحلى والدولى على العملية الانتخابية.
 توفير فرص متكافئة فى وسايل الاعلام لجميع المرشحين و بالخصوص فى الانتخابات الرئاسية.
 تمكين المصريين اللى برا من ممارسة حقهم فى التصويت فى السفارات والقنصليات المصرية.
 كفالة حق الترشح فى الانتخابات الرئاسية من-غير قيود تعسفية مع التزامات مصر على الاتفاقية الدولية للحقوق السياسية والمدنية, وقصر حق الترشح للرئاسة على فترتين.
 الانتخابات عن طريق الرقم القومى.

 مطالب الجمعيه 

 تعديل المادة 76 من الدستور المصرى.
 تعديل المادة 77 من الدستور المصرى اللى بتقول "مدة الرئاسة ست سنين ميلادية تبتدى من تاريخ اعلان نتيجة الاستفتا, ويجوز اعادة انتخاب رئيس الجمهورية لمدد اخرى.".
 تعديل المادة 88 من الدستور المصرى اللى بتقول "يحدد القانون الشروط الواجب توافرها فى أعضاء مجلس الشعب, ويبين أحكام الانتخاب والاستفتا, ويجرى الاقتراع فى يوم واحد. وتتولى لجنة عليا ليها الاستقلال والحيدة الاشراف على الانتخابات على النحو الذى ينظمه القانون ويبين القانون اختصاصات اللجنة وطريقة تشكيلها وضمانات أعضائها على أن يكون من أعضائها أعضاء من هيئات قضائية حاليين وسابقين. وتشكل اللجنة اللجان العامة اللى تشرف على الانتخابات على مستوى الدوائر الانتخابية واللجان اللى تباشر اجراءات الاقتراع ولجان الفرز على أن تشكل اللجان العامة من أعضاء من هيئات قضائية, و أن يتم الفرز تحت اشراف اللجان العامة , ولك كله وفقا للقواعد والاجراءات اللى يحددها القانون.".

 نشاطات الجمعيه 
 فى مصر 
 فى القاهره 

 فى الاسكندريه 

 فى الدقهليه 

 برا مصر 
 فى الدول العربيه 
 فى الكويت 

اتقبض على اكتر من 34 مصرى عايشيين و شاغليين فى الكويت فى حى السالميه اللى فيه جاليه مصريه كبيره وهما بيئسسوا فرع للجميعه الوطنيه للتغير فى الكويت و اتقبض على مصريين فى بيوتهم بعد ما ايدوا الجميعه الوطنيه و رئيسها محمد البرادعى و كانو بيجهزوا لبدىء حملة جمع التوقيعات على بيان الجمعيه بتغير الدستور و اصلاح سياسى فى مصر. اترحل 17 مصرى من اللى اتقبض عليهم من الكويت و اتفصلوا من شغلهم فى الكويت. الكويت بتقول ان قانونها بيمنع اى تجمع سياسى او مظاهرة لغير الكويتيين, بس فى ناس من اللى اتقبض عليهم قالوا انهم متظاهروش ولا حاجه بس اتجمعوا على النت واتناقشوا بس. فى كلام ان الحكومه المصريه هى اللى طلبت من الكويت انها تقبض على المصريين دول. بعد اخبار القبض والترحيل لانصار الجميعه الوطنيه, نظمت الجمعيه الوطنيه و الحركات واحزاب سياسيه مظاهرة ادام سفارة الكويت فى القاهرة. و قالت الاعلاميه جميله اسماعيل ان المظاهرة احتجاج على اعتقال المصريين المؤيديين للتغير بدون اى اسباب" و قال محمد البرادعى على ترحيل انصاره و انصار الجميعه " ان دا ظلم كبير" المظاهرة كمان طلعت عشان تحتج على ممارسات النظام المصرى و العربى ضد اللى بينادوا بالحرية والديموقراطيه والليبراليه.

 فى قطر 

 فى الامارات 

 فى السعوديه 

 فى اوروبا 
 فى بريطانيا 

 فى فرنسا 

 فى ايطاليا 

 فى المانيا 

 فى اميركا الشماليه 
 فى كندا 

 فى الولايات المتحده الامريكيه 

 فى اوستراليا 

 من اعضاء و انصار الجمعيه 
 شخصيات 
 محمد البرادعى (رئيس الجمعية)
 حمدى قنديل (المتحدث الرسمى)
 حسن نافعة (المنسق العام للجمعية و أستاذ العلوم السياسية, جامعة القاهرة)
 حمدين صباحى (وكيل مؤسسين حزب الكرامة السابق ورئيس تحرير جورنال الحزب اللى بنفس الاسم)
 ايمن نور (معارض ليبرالى مصرى ومرشح سابق لانتخابات الرئاسة فى مصر ورئيس حزب الغد)
 جورج اسحاق (قيادى فى حركة كفاية و كان منسقها والمتحدث الرسمى باسم حركة كفاية المصرية)
 يحيى الجمل (وزير مصرى سابق وفقيه دستورى وقانونى)
 اسامة الغزالى حرب (رئيس حزب الجبهة الديموقراطيه, ليبرالى مصرى)
 محمد سعد الكتاتنى (رئيس الكتلة الپرلمانية لنواب الاخوان المسلمين)
 خالد يوسف (مخرج مصرى)فنانين بيعلنو مواقفهم السياسية وبيتحدّو الحكومة
 اشرف محمد عبداللاه الشيمى (مستشار قانونى)
 خالد ابوالنجا (ممثل مصرى) 
 على بدرخان (مخرج مصرية)
 بسمة احمد (ممثلة مصرية)
 نجلاء فتحى (ممثلة مصرية)
 يسرى نصر الله (مخرج مصرى)
 علاء الاسوانى (اديب مصرى)
 سيد القمنى (كاتب مصرى)

 شوف كمان 
 ليستة الاحزاب السياسيه فى مصر

 مصادر 

 لينكات برانيه 
 الموقع الرسمى للجمعية الوطنية للتغيير
 الموقع الرسمى لجمع التوقيعات للمطالبة بتغيير الدستور 
 Youtube: 
 Jurispedia: دساتير مصر من 1923 لـ1971 

تصنيف:سياسة مصر
تصنيف:حركات ديمقراطيه
تصنيف:حركات مصريه
تصنيف:تحالف سياسى